**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL KLAIPĖDOS MIESTO SAVIVALDYBĖS ŠVIETIMO ĮSTAIGŲ DIDŽIAUSIO LEISTINO PAREIGYBIŲ SKAIČIAUS NUSTATYMO“ PROJEKTO**

1. **Sprendimo projekto esmė, tikslai ir uždaviniai.**

Šiuo sprendimo projektu siekiama pakeisti Klaipėdos miesto savivaldybės tarybos 2012 m. rugpjūčio 30 d. sprendimu Nr.T2-222 „Dėl Klaipėdos miesto savivaldybės švietimo įstaigų didžiausio leistino pareigybių skaičiaus nustatymo“ patvirtintą didžiausią leistiną pareigybių skaičių švietimo įstaigose pagal pasikeitusius teisės aktus ir Klaipėdos miesto savivaldybės tarybos priimtus sprendimus ir išdėstyti juos nauja redakcija.

Pagrindiniai teikiamo sprendimo projekto uždaviniai:

– nustatyti didžiausią leistiną pareigybių skaičių darbuotojų, dirbančių pagal darbo sutartis švietimo įstaigose;

– panaikinti savivaldybės teisės aktą, kuris nebeatitinka pasikeitusios situacijos švietimo įstaigose, prasidėjus naujiems mokslo metams.

**2. Projekto rengimo priežastys:**

2.1. Klaipėdos miesto savivaldybės tarybos 2014 m. balandžio 30 d. sprendimu Nr. T2-91 „Dėl biudžetinių įstaigų Klaipėdos Naujakiemio ir Klaipėdos Salio Šemerio suaugusiųjų gimnazijų reorganizavimo“, sujungtos reorganizuojamos mokyklos į biudžetinę įstaigą Klaipėdos suaugusiųjų gimnaziją. Vykdant šių mokyklų reorganizaciją, Salio Šemerio gimnazijos patalpos perduotos Vydūno gimnazijai.

2.2. Klaipėdos miesto savivaldybės tarybos 2014 m. balandžio 30 d. sprendimu Nr. T2-92 „Dėl biudžetinės įstaigos Klaipėdos Andrejaus Rubliovo pagrindinės mokyklos reorganizavimo“ minėta mokykla prijungta prie „Santarvės“ pagrindinės mokyklos.

2.3. Vadovaujantis administracijos direktoriaus 2014 m. rugsėjo 5 d. įsakymu Nr. AD1-2657, įsteigti papildomi mokytojų padėjėjų etatai švietimo įstaigose, kuriose ugdomi vaikai turintys specialiųjų ugdymo poreikių.

2.4. Mokyklose, kuriose nuo šių mokslo metų pradžios parinktas maitinimo organizatorius, mažėja valgyklos darbuotojų etatų skaičius.

2.5. Dėl padidėjusio ikimokyklinio ugdymo grupių skaičiaus 2014-2015 mokslo metais įstaigose steigiami papildomi etatai.

2.6. Patvirtintas Klaipėdos miesto savivaldybės administracijos direktoriaus 2014 m. birželio 20 d. įsakymas Nr. AD1-1911 „Dėl Klaipėdos miesto savivaldybės švietimo įstaigų pareigybių skaičiaus nustatymo normatyvų patvirtinimo“, kuris įtakojo etatų skaičiaus pasikeitimus bendrojo ir ikimokyklinio ugdymo įstaigose.

2.7. Patvirtintas Klaipėdos miesto savivaldybės administracijos direktoriaus 2014 m. liepos 21 d. įsakymas Nr. AD1-2188 „Dėl Klaipėdos miesto savivaldybės švietimo įstaigų darbuotojų pareigybių skaičiaus nustatymo normatyvų patvirtinimo“, kuris įtakojo etatų skaičiaus pasikeitimus neformaliojo vaikų švietimo įstaigose, tarnybose bei centruose.

**3. Kokių rezultatų laukiama.**

Nustačius didžiausią leistiną pareigybių skaičių, švietimo įstaigoms bus galima tiksliau suplanuoti lėšas skiriamas iš Klaipėdos miesto savivaldybės biudžeto.

1. **Sprendimo projekto rengimo metu gauti specialistų vertinimai.**

Specialistų neigiamų vertinimų negauta.

1. **Išlaidų sąmatos, skaičiavimai, reikalingi pagrindimai ir paaiškinimai.**

Vadovaujantis aiškinamojo rašto antrame punkte minimais dokumentais, taip pat pagal įstaigų pateiktą informaciją apie planuojamus pokyčius, siūloma pakeisti didžiausią leistiną pareigybių skaičių švietimo įstaigose.

1.Suaugusiųjų gimnazijai nustatyti 26 etatus (vietoje Naujakiemio ir Salio Šemerio suaugusiųjų gimnazijų buvusių 41,25 etatų).

2.Vydūno gimnazijai papildomai skirti 2 etatus dėl padidėjusio patalpų ploto (perduotos buvusios Salio Šemerio suaugusiųjų gimnazijos patalpos).

3. Moksleivių saviraiškos centrui persikėlus į naujas patalpas (Smiltelės g. 22), padidėjus įstaigos plotui, steigti papildomai 3 valytojų etatus ir 1 pastato prižiūrėtojo etatą.

4. Specialiųjų ugdymosi poreikių turintiems vaikams pagalbos teikimui papildomai steigti 5 mokytojo padėjėjo etatus: Vitės pagrindinėje mokykloje, „Verdenės“ progimnazijoje, Maksimo Gorkio pagrindinėje mokykloje, Marijos Montessori mokykloje-darželyje.

5. Sumažinti valgyklos darbuotojų skaičių 9,75 etatais (Liudviko Stulpino progimnazijoje, „Baltijos“ gimnazijoje, „Pajūrio“ pagrindinėje mokykloje).

 6. Padidinti 7,27 pareigybių skaičių, įsteigus naujas ikimokyklinio amžiaus vaikų grupes (2,82 etatus lopšelyje-darželyje „Pumpurėlis“ (1,6 etato auklėtojo, 1 etatas auklėtojo padėjėjo ir 0,22 etato dėl grupės darbo laiko); 1,2 etatus lopšelyje-darželyje „Versmė“ (1 etatas priešmokyklinio ugdymo ir 1 etatas mokytojo padėjėjo); 1,15 etato auklėtojo „Nykštuko“ mokykloje darželyje; 1,6 etato auklėtojo „Šaltinėlio“ mokykloje darželyje; 0,5 etato prailgintos dienos grupės auklėtojo „Varpelio“ mokykloje darželyje).

7. Neformaliojo švietimo mokytojo (pedagogo) 2,75 etatus patvirtintoms programoms vykdyti steigti: 0,5 etato „Saulutės“ mokykloje-darželyje, lopšeliuose-darželiuose: „Bitutė“– 0,5 etato, „Dobiliukas“– 0,25 etato, „Klevelis“– 0,5 etato ir „Atžalynas“ –1 etatą;

8. Vadovaujantis patvirtintais normatyvais:

8.1. Padidinti: 1 etatu garso ir vaizdo inžinieriaus Juozo Karoso muzikos mokykloje, dėl akustikos stiprinimo įrangos aptarnavimo ir priežiūros; 0,5 etato skyriaus vedėjo Adomo Brako dailės mokykloje, dėl pradinio, pagrindinio, išplėstinio dailinio ugdymo bei kitų neformaliojo ugdymo programų įgyvendinimo; 0,5 etato duomenų bazės specialisto Jeronimo Kačinsko muzikos mokykloje; 0,25 etato laboranto Maksimo Gorkio pagrindinėje mokykloje, dėl įstaigoje įrengtų biologijos, chemijos ir fizikos laboratorijų; 2,75 etatai neformaliojo švietimo mokytojų patvirtintoms programoms vykdyti iš jų Tauralaukio progimnazijoje padidinti 0,75 etato, iš jų 0,5 etato auklėtojo padėjėjo dėl ikimokyklinio ugdymo grupės, 0,25 etato akompaniatoriaus dėl pasikeitusio ugdymo plano; 3 psichologo etatai iš įstaigų perkelti į Pedagoginę psichologinę tarnybą, taip pat tarnybai priskirta teritorija (4396 kv. m.), kuriai prižiūrėti steigiamas 0,5 etato kiemsargio.

 8.2. Sumažinti: 1,75 etato lopšelyje-darželyje „Eglutė“ (1 etatas bendrosios praktikos slaugytojo, 0,5 etato gydytojo, 0,25 etato kiemsargio); 1,5 etato lopšelyje-darželyje „Giliukas“ (1 etatas bendrosios praktikos slaugytojo, 0,5 etato gydytojo); 0,29 etato darželyje „Gintarėlis“ (sanitaro); 1,5 etato lopšelyje-darželyje „Pušaitė“ (1 etatas bendrosios praktikos slaugytojas, 0,5 etato gydytojo); 3,25 etato lopšelyje-darželyje „Versmė“ (1 etatas psichologo, 0,5 etato gydytojo, 0,5 etato PDG auklėtojo, 1 etatas logopedo, 0,25 etato valytojo).

**6. Lėšų poreikis sprendimui įgyvendinti.**

Pritarus šiam sprendimo projektui, švietimo įstaigose sumažės 33,77 etatai (iš jų 18 etatų apmokamų iš MK lėšų). Sutaupytas savivaldybės biudžeto lėšas bus galima panaudoti kitoms švietimo reikmėms.

**7. Galimos teigiamos ar neigiamos sprendimo priėmimo pasekmės.**

Patikslinus etatų skaičių švietimo įstaigose bus galima tiksliau suplanuoti ir racionaliau panaudoti savivaldybės biudžeto lėšas.

Neigiamos pasekmės – gali keistis darbuotojų darbo krūviai.

**PRIDEDAMA.**

1. Teisės aktų, nurodytų sprendimo projekto įžangoje, išrašai, 2 lapai.

2. Klaipėdos miesto savivaldybės tarybos 2012 m. rugpjūčio 30 d. sprendimas Nr.T2-222 „Dėl Klaipėdos miesto savivaldybės švietimo įstaigų didžiausio leistino pareigybių skaičiaus nustatymo“ ir jo pakeitimai, 9 lapai.

Planavimo ir analizės skyriaus vedėja Jolanta Ceplienė